Drie sterf in Brakpan-ongelukDrie mense is dood en talle beseer na ŉ ongeluk Sondagaand op die R104-pad naby Albertonweg in Brakpan, Gauteng, plaasgevind het. Santi Steinmann, ŉ woordvoerder van Netcare 911, het gesê ŉ minibustaxi en ŉ voertuig was in die botsing betrokke. “Drie mense is op slag dood en sowat 13 ander is beseer,” het Steinmann gesê. “ŉ Seuntjie het kritieke beserings opgedoen en moes met ŉ helikopter na ŉ nabygeleë hospitaal geneem word vir verdere behandeling. Nog ŉ persoon het kritieke beserings opgedoen, die res het ernstige na matige beserings opgedoen,” het Steinmann gesê. Die beseerdes is op die toneel gestabiliseer en na verskeie hospitale in die gebied geneem.